Μάρκος Πόρκιος Κάτων (ύπατος το 36)

Ο Μάρκος Πόρκιος Κάτων, λατιν.: Marcus Porcius Cato, ήταν Ρωμαίος συγκλητικός, που δραστηριοποιήθηκε κατά τη διάρκεια του Πριγκιπάτου. Διετέλεσε ύπατος κατά το δεύτερο μισό του 36 μ.Χ. ως συνάδελφος του Γάιου Βέττιου Ρούφου.Alison E. Cooley, The Cambridge Manual of Latin Epigraphy (Cambridge: University Press, 2012), p. 460 Αν και μοιράζεται το ίδιο όνομα με πολλά μέλη των -της εποχής της Δημοκρατίας- Πορκίων, ο Ρόναλντ Σάυμ εξέφρασε επιφυλάξεις, για το αν σχετίζεται με αυτή τη φημισμένη οικογένεια.Syme, The Augustan Aristocracy (Oxford: Clarendon Press, 1986), p. 223 n. 30 Ο Στίβεν Ντάισον έχει καταγράψει 56 άτομα που ζούσαν στις επαρχίες της Ρωμαϊκής Ισπανίας και ανέλαβαν το όνομα του γένους (gentilicium) «Πόρκιος», οι οποίοι ήταν είτε πελάτες (clientes), είτε απόγονοι πελατών του Μ. Πόρκιου Κάτωνα του Πρεσβύτερου όσο αυτός ήταν ανθύπατος της Ισπανίας, γεγονός που καθιστά τις υποψίες του Σάυμ εύλογες.Dyson, "The Distribution of Roman Republican Family Names in the Iberian Peninsula", Ancient Society, Vol. 11/12 (1980/1981), pp. 238-263 

 Ο βίος του 
Ο ιστορικός Τάκιτος αναφέρει τον Π. Κάτωνα στα Χρονικά του. Στις αρχές του έτους 28, κατά την άνοδο στην εξουσία του ισχυρού έπαρχου της πραιτωριανής φρουράς, Σηιανού, ο Τίτος Σαβίνος, ιππέας του υψηλότερου βαθμού, φυλακίστηκε λόγω της φιλίας του με τον Γερμανικό. «Είχε πράγματι επιμείνει στην επίδειξη έντονου σεβασμού προς τη σύζυγο και τα παιδιά του Γερμανικού», γράφει ο Τάκιτος, «ως επισκέπτης τους στο σπίτι τους, σύντροφό τους δημόσια, τον μοναδικό επιζώντα τόσων πολλών πελατών». Ο Π. Κάτωνας, μαζί με τρεις άλλους πραίτορες -τον Λατίνο Λατιάρι, τον Πετίτιο Ρούφο και τον Μάρκο Όψιο- κατάφεραν να αποσπάσουν προδοτικά σχόλια από τον Σαβίνο, τα οποία στη συνέχεια μετέδωσαν στον Τιβέριο. Ο Αυτοκράτορας δέχτηκε τα αποδεικτικά στοιχεία ως έχουν, και διέταξε την εκτέλεση του Σαβίνου.Tacitus, Annales, IV.68-70 

Προφανώς στα χαμένα βιβλία των Χρονικών του, ο Τάκιτος αφηγείται την εκτέλεση του Π. Κάτωνα, διότι, στο τέλος ενός αποσπάσματος σχετικά με την καταδίκη του Τίτου Σαβίνου, ο Τάκιτος παραδέχεται ότι ήθελε να περιγράψει τους θανάτους εκείνων, που είχαν δώσει πληροφορίες εναντίον του. Ο ιστορικός παρατηρεί ότι κάποιοι εκτελέστηκαν μετά την άνοδο του Καλιγούλα στην εξουσία, ενώ άλλοι χάθηκαν με εντολή του Τιβέριου. Αφού επισημαίνει πώς αυτοί οι πληροφοριοδότες είχαν τόσο μικρή σημασία για τον Τιβέριο, που «συχνά, όταν τον είχαν κουράσει και νέοι προσφέρονταν για τις ίδιες υπηρεσίες, πετούσε τους παλαιούς», ο Τάκιτος υπόσχεται να περιγράψει τη μοίρα τους στο κατάλληλο τμήμα.Tacitus, Annales, IV.71 Κανένας από αυτούς τους άνδρες δεν αναφέρεται ξανά στα σωζόμενα τμήματα τού έργου του, ωστόσο ο Σ. Ι. Φροντίνος αναφέρει ότι ο Π. Κάτων ήταν επιμελητής ύδρευσης (curator aquarum) το έτος 38, επομένως είναι ασφαλές να συμπεράνουμε ότι ο Καλιγούλας εκτέλεσε τον Π. Κάτωνα μεταξύ αυτού τού έτους, και τού έτους τού δικού του θανάτου (41 μ.Χ.).Frontinus, de Aquis, 102

Ενώ το όνομα της συζύγου του δεν είναι ακόμη γνωστό, ο Π. Κάτων άφησε πίσω του μία κόρη, την Πορκία, εξαδέλφη του Γέλιου Ρουτίλιου Λούπου.Steven Rutledge, Imperial Inquisitions: Prosecutors and informants from Tiberius to Domitian (London: Routledge, 2001), p. 260

 Δείτε επίσης 
 Κατάλογος Ρωμαίων υπάτων

 Παραπομπές 

 Πηγές 


Κατηγορία:Ρωμαίοι ύπατοι του 1ου αιώνα